උදේ පාන්දර ෆේස්බුක් එකේ ෆ්‍රෙන්ඩ්ස් ලිස්ට් එක පන්දාහ පිරිලා නිසා ටිකක් සුද්ද කරලා අලුත් අයගෙ රික්වෙස්ට් ටිකක් ගන්න හිතලා ඇක්ටිව් නැති උන්ව අන්ෆ්‍රෙන්ඩ් කරන්න ගියා .. අන්ෆ්‍රෙන්ඩ් කරද්දි සාර්තකව ඒක කරන්ඩ ක්‍රමයක් මම හොයාගත්තා.. ඔය ප්‍රොෆයිල් පික්චර් එකට කපල් එකම ඉන්න වෙඩින් ෆොටෝ එක දාගෙන ඉන්න උන් ඉන්නව නේද.. උන්ගෙ ප්‍රොෆයිල් එකට ගිහින් බැලුවම මාස හයකින් වත් ඒකට ඌ ආව පාටක් පේන්න වත් නෑ.. එකෙන්ම අන්ෆ්‍රෙන්ඩ් කරලා දැම්ම හැකි.. පවු බං ඉතින් උන් කොල්ලො නම් උන්ගෙ කෙල්ලොත් වෙඩින් එකට කලිං ඌ එක්ක රවුම් ගහලා උගෙ ගාන ඔරෙජ් ජූස් එහෙම කෙලින ගමන් ඔරෙන්ජ් ජූස් එකේ වීදුරුවෙ පිට පැත්තෙ තියන සීතල වතුර ඇඟිල්ලෙන් අරන්  අරූගෙ සුලැඟිල්ලෙ ගගා හුරතල් වෙවී කියන්ඩ ඇති

" බබා.. මම බැන්දා කියලා ඔයා ඔයාගෙ ලයිෆ් එක වෙනස් කරගන්න ඕන නෑ.. ඔයා කොල්ලෙක් .. ඔයාට නිදහස තියෙන්ඩ ඕනෙ.. ඔයා ඔයාගෙ ෆේස්බුක් එකේ ඉන්න ඔයාගෙ යාලු කෙල්ලො එක්ක නිදහසේ චැට් එකක් එහෙම දාගෙන ඉන්න ඕනෙ.. ඒ නිදහස ඔන්න මම ඔයාට හැමදාම දෙනව.. ඔයා වැඩ ඇරිලා ඇවිත් මහන්සියට සෙටියෙ ඉඳන් ෆේස්බුක් යනකොට මම රසම රස කොෆී එකක් හදලා ගෙනත් දෙන්නම්...  මම ඔයාගෙ ෆේස් බුක් ෆ්‍රෙන්ඩ් කෙනෙක් විදිහට විතරයි ඉන්නෙ.. ඒකෙ ඔයා කවුරු එක්ක මොන විදිහෙ චැට් කලත් මම අහන්නෙ වත් නෑ ඒ ගැන. මොකද මට ඔයාව ගොඩක් විස්වාසයි.. ඒ විස්වාසෙ නැතුව මේ ගමන යන්න බෑ රත්තරන් " 
කියලා...
ඌත් යාලුවො එක්ක බොන ගමන් එහෙම හෙන උජාරුවෙන් කියන්ඩ ඇති එයා මචං ඔය අනිත් ගෑනු වගේ නෙවේ පට්ට අන්ඩර්ස්ටෑන්ඩිංනෙ ..එයා මචං මම එෆ්බී යනවට එහෙම කිසිම අවුලක් නෑ.. 
කියලා..

ඌ හීනෙකින් වත් හිතන්ඩ නැතිව ඇති ඌ ෆේස්බුක් එකේ අන්තිමට ඌ දාන පෝස්ට් එක උගෙ වෙඩින් ෆොටෝ එක කියලා ..පවු ඉතින් වෙඩින් ෆොටෝ එකට වැටිච්ච කමෙන්ට් උගෙ ගෑනි කියවපු එකෙන්ම උගෙ වසන්ත සමය නිම වෙන්න ඇති.. ෆේස්බුක් එන්ඩ වෙලාවක් නැතිවත් ඇති.. ෆේස්බුක් එන්ඩ අවසරත් නැතිවත් ඇති... ෆේස්බුක් එනකොට මහන්සියට බොන්ඩ තියා බඩයනකොට බොන්ඩ වත් ඌට කෝපි එකක් ඌ හදාගත්තොත් ඇරෙන්ඩ හම්බ වෙන්නෙ නැතිවත් ඇති...  

පවු දෙයියනේ උන්...  

ඒ කතාවත් එක්ක පොඩි කවුන්සලින් පාරකුත් අමුනලා දාන්නම්.. උඹලා කොල්ලො නම් උඹලාගෙ කසාද ජීවිතේ අපායක් කරගන්නෙ නැතිව ඉන්ඩ පොඩි ක්‍රමයක් මේක.. උඹලා උඹලගෙ කසාද ජීවිතේ අපායක් කරගන්නෙ උඹලගෙම වරදින් මිසක් ගෑනුන්ගෙ නපුරු කම නිසා නෙවෙයි..  උඹලට සතුටින් ඉන්ඩ ඕනෙ නම් උඹලා තෝරගන්ඩ ඕනෙ උඹල ආස ජාතියෙ ගෑනු නෙවෙයි උඹලා ආස පට්ට සුදු පට්ට ලස්සන හීනි කටහඬක් තියන දිග නූඩ්ල්ස් කොන්ඩ තියන හුරතල් කෙල්ලන්ටනෙ.. ඒක නිසා උඹලා එහෙම කෙල්ලෙක් කොහොම හරි රවට්ටගෙන ඒකිව කසාදෙ දක්වාම රවට්ටගෙන යනව.. 

උඹලා බොනවා... හැබැයි  ඒකිට පෙන්නනවා අරක්කු බින්දුවක් වත් කටේ තියන්නෙ නෑ කියලා..

උඹලා රෑ තිස්සෙ යාලුවො එක්ක පාටි වලට යනව ..ඒකිට පෙන්නන්නෙ රෑට කොහෙවත් යන්නෙ නෑ කියලා ..

උඹලා ගංජා ටිකක් ගහනව... උඹලා ඒකිට පෙන්නන්නෙ අම්මෝ ඕව ගහන එවුන්ව වත් මම ආස්‍රය කරන්නෙ නෑ කියලා.

උඹට ගෑනු යාලුවො ගොඩක් ඉන්නව.. උඹල ඒකිට කියන්නෙ මට ගෑනු යාලුවො නෑනෙ කියලා...

උබලට තියෙන්නෙ කොහොම හරි අරකිව කසාද දක්වා රවට්ටගෙන යාම මිසක් වෙන අරමුනක් නෙවෙයි.. ඒකිත් එක්ක කසාදෙන් පස්සෙ නිදහසේ ඉන්න ඕනෙ කියන එක උඹගෙ ඔලුවෙ නෑ

උඹ බොනවනං ඒකට කැමති කෙල්ලෙක් හොයාගනිං ..

උඹ පාටි වලට රෑ තිස්සෙ නිතර යන එකෙක් නං ඒකට කැමති කෙල්ලෙක් හොයාගනිං..

උඹ ගංජ ටිකක් ගහනවනං ඒකට අකැමැත්ත නැති කෙල්ලෙක් හොයාගනිං.. 

උඹට කෙල්ලො යාලුවො ඉන්නවනං ඒකට ඉරිසියා නොකරන කෙල්ලෙක් හොයාගනිං.

එතකොට උඹට උඹගෙ කෙල්ලට බොරු කිය කියා රවට්ටන්ඩ ඕනෙ වෙන්නෙ නෑ.. උඹලා ඒ බොරු කිය කියා රවට්ටන එක තේරුමක් නෑ ඒක හැමදාම කරන්ඩ බෑ මොකද උඹලා කසාද බැඳලා ඉන්නෙ එක ගෙදරනෙ.. එතකොට උඹලා බොනව කියන එක හංගන්න බෑ.. පාටි යනව කියන එක හංගන්න බෑ.. කෙල්ලො යාලුවො ඉන්නව කියන එක හංගන්න බෑ.. ඔන්න එතකොට උඹලා අර පට්ට පල් බොරු කරලා රවට්ටගෙන බැඳගෙන ආව කෙල්ල යක්සනියක් වෙනව.. 
  
යකෝ උඹලා ඔය කරන දහදුරා වැඩ සේරම තොපේ කෙල්ලන්ට කියපල්ලා  ( උඹලා කෙල්ලට හොරෙන් කරන හොර ලවු ඇරෙන්ඩ අනිත් සේරම කියපල්ල...  හොර ලවු කරන්ඩ එපා කියලා මම කීව කියලා තේරුමක් නෑනෙ.. උඹලා අහන එකක්‍යැ කීවා කියලා)  .. බොන ඒවා .. රෑ තිස්සෙ ඇවිදින ඒවා.. බ්ලූ ෆිල්ම් බලන ඒවා.. ගෑනිට වඩා යාලුවො ලොකු කරන් ට්‍රිප් යන ඒවා  .. ඒ සේරම කියපල්ලා... එතකොට ඒකි උඹලගෙ ඔය කසාදෙට එන්නෙ ඒව උහුලන්ඩ ලෑස්ති වෙලා කැමැත්තෙන්නෙ.. එතකොට ඒකිට දුකක් නෑ බලාපොරොත්තු කඩවීමක් නෑ.. ගෑනු කසාදෙට එන්නෙ තමන්ගෙ මිනිහා තමන් හිතාගෙන හිටපු විදිහටම සදාකල් ඉඳියි කියලා හිතාගෙන.. 

එතකොට උඹලා හෙන සුදනෝ වගේ පට්ට පල් බොරු කරලා බැඳලා ගෙදරට අරන් එන්නෙ සුදනෙක් බැන්දා කියලා හෙන ආඩම්බරෙන් ඉන්න කෙල්ලෙක්ව ..  එතකොට උඹ බොනව කියලා දැනගත්තම ..උඹට රෑ පාටි බාටි තියනව කියලා දැනගත්තම .. උඹ යාලුවො ලොකු කරන් උන් එක්ක එක්ක ට්‍රිප් යනව කියලා දැනගත්තම... උඹට ගෑනු යාලුවො ගොඩක් ඉන්නව කියලා දැනගත්තම... ඒකි කඩාගෙන වැටෙනව අනේ මම රැවටුනා මම මෝඩ උනා කියලා... පෙම්ලොවදී දුටු ඔහුමද මේ ඔහුටද මා අන්ධ උනේ කියලා හිතෙනව .. තව ටික දවසක් යනකොට මිදියුෂ යැයි රැවටී හලාහල විශ බිවුවේ ඇයි මා ... කියලා කෙල්ලට හිතෙනව.. ඒ හිතුනට නීතියෙන් බැඳිලා නිසා ඒකිට යන්න බෑ.. එක්කො දරුවෙක් බඩේ නිසා යන්න බෑ.. එක්කො උඹ ගැන කරලා තිබුන වර්නනාව නිසා යන්න බෑ.. ඊට පස්සෙ ඒ කෙල්ල කාලිඅම්මෙක් වෙනව..

ඔන්න ඔහොමයි උඹලාට ගෙදරදිම වැඩි වෙහසක් නොවී පත්තිනි අම්මෙක් කාලි අම්මෙක් බවට පත් කරගන්න පුලුවන් කම ලැබෙන්නෙ...
 
ඒක නිසා රටේ එවුන්ට පෙන්නන්ඩ ගෑනු ගන්නෙ නැතිව තමන් ආස විදිහට නිදහසේ ජීවත් වෙන්ඩ ඕනෙ කරන චර්‍යා වලට බාදා කරන්නෙ නැති ගෑනියෙක් ගන්ඩ බලපල්ල... රවට්ටලා ගෑනු ගන්ඩ එපා ඒක පලදෙනව ඉක්මනටම.